Trøndelag fylkeskommune deler ut prisen årlig med det formål å motivere, synliggjøre og verdsette frivilligheten i fylket. Prisen tildeles en person, lokal forening eller gruppe i Trøndelag på bakgrunn av deres frivillige innsats over tid eller i en tidsavgrenset periode. Prismottakeren skal ha utmerket seg med frivillig innsats, engasjement og pågangsmot som er til det beste for den enkelte og samfunnet.